પ્રથમ દિવસની રમત પૂર્ણ થયા બાદ રહાણેએ જણાવ્યું હતું. આ મારા માટે ખાસ છે કારણ કે મે લોર્ડ્સમાં સદી ફટકારી છે. આ ગ્રાઉન્ડમા મારી આ પહેલી ટેસ્ટ મેચ હતી અને તેથી હું થોડોક નર્વસ હતો, પરંતુ પ્રથમ દિવસની સવારે મે અનુભવ્યું કે મારે 25થી 30 બોલને સારી રીતે પસાર કરી લેવા પડશે અને ત્યારબાદ શું થયું તે બધાએ જોયું છે. અહીં તસવીરો થકી અમે લોર્ડ્સના મેદાનમાં સદી ફટકારનારા ભારતીય ક્રિકેર્ટ્સની યાદી આપી છે. અત્યારસુધી 9 ખેલાડીઓએ 11 સદી ફટકારી છે.